CELEX: 62018TB0420
Language: lt
Date: 2018-10-25 00:00:00
Title: Byla T-420/18 R: 2018 m. spalio 25 d. Bendrojo Teismo pirmininko nutartis byloje JPMorgan Chase ir kt. / Komisija (Laikinųjų apsaugos priemonių taikymas — Konkurencija — Euro Interbank Offered Rates (Euribor) — Euro Interest Rate Derivatives (EIRD) — Prašymo užtikrinti sprendimo, kuriuo konstatuojamas SESV 101 straipsnio pažeidimas, konfidencialumą atmetimas — Nekaltumo prezumpcijos principas — Prašymas taikyti laikinąsias apsaugos priemones — „Fumus boni juris“ nebuvimas)

4.2.2019   
            
            
               LT
            
            
               Europos Sąjungos oficialusis leidinys
            
            
               C 44/73
            
         
      2018 m. spalio 25 d. Bendrojo Teismo pirmininko nutartis byloje JPMorgan Chase ir kt. / Komisija
      
      (Byla T-420/18 R)
      ((Laikinųjų apsaugos priemonių taikymas - Konkurencija - Euro Interbank Offered Rates (Euribor) - Euro Interest Rate Derivatives (EIRD) - Prašymo užtikrinti sprendimo, kuriuo konstatuojamas SESV 101 straipsnio pažeidimas, konfidencialumą atmetimas - Nekaltumo prezumpcijos principas - Prašymas taikyti laikinąsias apsaugos priemones - „Fumus boni juris“ nebuvimas))
      (2019/C 44/97)
      Proceso kalba: anglų
      
         Šalys
      
      
         Ieškovai: JPMorgan Chase & Co (Niujorkas, Niujorko valstija, Jungtinės Valstijos), JPMorgan Chase Bank, National Association (Kolambusas, Ohajas, Jungtinės Valstijos), J.P. Morgan Services LLP (Londonas, Jungtinė Karalystė), atstovaujami QC M. Lester, advokatų D. Piccinin, D. Heaton, solisitorių B. Tormey, N. French, N. Frey ir D. Das
      
         Atsakovė: Europos Komisija, atstovaujama M. Farley, B. Mongin ir F. van Schaik
      
         Dalykas
      
      SESV 278 ir 279 straipsniais grindžiamas prašymas, pirma, sustabdyti 2018 m. balandžio 27 d. Komisijos sprendimo C(2018) 2745 final, susijusio su pagal 2011 m. spalio 13 d. Europos Komisijos pirmininko sprendimo 2011/695/ES dėl bylas nagrinėjančio pareigūno pareigybės ir įgaliojimų nagrinėjant tam tikras konkurencijos bylas 8 straipsnį JPMorgan Chase & Co., JPMorgan Chase Bank, National Association ir J.P. Morgan Services pateiktais prieštaravimais dėl informacijos atskleidimo ją paskelbiant (byla AT.39914 – Euro palūkanų normos išvestinės finansinės priemonės (EIRD)), vykdymą ir, antra, nurodyti Komisijai neskelbti 2016 m. gruodžio 7 d. Komisijos sprendimo C(2016) 8530 final dėl procedūros pagal SESV 101 straipsnį ir Europos ekonominės erdvės susitarimo 53 straipsnį (byla AT.39914 – Euro palūkanų normos išvestinės finansinės priemonės (EIRD)).
      
         Rezoliucinė dalis
      
      
                  1.
               
               
                  Atmesti prašymą taikyti laikinąsias apsaugos priemones.
               
            
                  2.
               
               
                  Panaikinti 2018 m. liepos 11 d. Nutartį JPMorgan Chase ir kt. / Komisija (T-420/18 R).
               
            
                  3.
               
               
                  Atidėti bylinėjimosi išlaidų klausimo nagrinėjimą.